**ZAPISNIK 11. KOORDINACIJSKOG SASTANKA ERASMUS + PROJEKTA „Excellence. Every Patient. Every Time.“**

**Sastanku su nazočili:** ravnateljica Jelena Jelinić Bošnjak, pedagog Aleksandar Končar, stručne učiteljice zdravstvene njege Ivana Opačak, Ivana Galović, Ana Perić, Jasmina Cvančić, Marina Kovačević, stručna učiteljica fizioterapije Sanja Ćurić,Jadranka Sučević, dipl. ing. biotech., Marinela Stanić Rusev, prof. fizike.

Sastanak je održan 03. travnja 2020. u 19:00 h online putem Zoom aplikacije.

**DNEVNI RED:**

1. **Priznavanje kompetencija učenika stečenih tijekom mobilnost u redovnoj nastavi/vježbama**
2. **Diseminacija rezultata s obzirom na novonastale okolnosti**

Ad. 1. Kompetencije učenika će se umjesto planiranog priznavanja po nastavnim predmetima učenicima vrednovati unutar Zdravstvenih vježbi koje su učenici dužni odraditi nakon završetka nastave ili tijekom nastave (maturanti). Odlučeno je da se učenicima koji su sudjelovali na mobilnosti u Sloveniji praktična nastava umanji za jedan tjedan te da im se prizna ocjena stečena na vježbama tijekom mobilnosti. Učenicima koji su bili na mobilnosti u Portugalu će se ona vrednovati na način da im se prizna praktična nastava u trajanju 2 tjedna u sklopu Zdravstvenih vježbi te da im se uvaži ocjena stečena na vježbama tijekom mobilnosti.

Ad. 2. S obzirom na specifičnost situacije oko korona virusa i neodržavanja nastave, odlučeno je da se predstavljanje mobilnosti u Portugal koje se trebalo održati na sjednici Nastavničkog vijeća i u svim razrednim odjelima u školi, ipak održi online u sustavu Yammer na način da će se kao sat razrednog odjela u svim razredima održati kao „Iskustvo sudjelovanja u Erasmus+ projektu EEE“. To će biti održano na način da će se u svaku virtualnu učionicu postaviti prezentacija i foto dnevnik kroz koje su učenici opisali svoja iskustva na stručnoj praksi, kulturološkim obilascima, ali i općenito zadovoljstvo sudjelovanja u Erasmus+ projektu.

U Slavonskom Brodu, 03. travnja 2020.

Zapisničar:

Marina Kovačević, mag. med. techn.